बिहार सरकार ने संविदा कर्मियों को बड़ी राहत देते हुये राज्य के सभी विभागों में एक समान शर्त पर नियुक्ति किये जाने के प्रस्ताव को मंजूरी दे दी। मंत्रिमंडल सचिवालय विभाग के प्रधान सचिव संजय कुमार ने यहां मुख्यमंत्री नीतीश कुमार की अध्यक्षता में हुई मंत्रिपरिषद् की बैठक के बाद बताया कि विभिन्न विभागों में संविदा पर नियोजित कर्मियों की सेवा के संबंध में गठित उच्च स्तरीय समिति की अनुशंसाओं को स्वीकृति दी गई।